เก็บตกการเงิน
ผู้นำอันดับ 1 บัตรเดบิตการ์ด
11 ม.ค. 2556

ผู้นำอันดับ 1 บัตรเดบิตการ์ด
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ภาพรวมตลาดบัตรเดบิตมีอัตราการเติบโตอย่างต่อเนื่อง โดยปัจจุบันมีผู้ใช้บัตรเดบิตประมาณ 40 ล้านใบ คิดเป็นมูลค่าการใช้จ่ายผ่านบัตรฯ ในประเทศปี 2555 อยู่ที่ 5.7 หมื่นล้านบาท ซึ่งธนาคารกสิกรไทยมีมูลค่าการใช้จ่ายผ่านบัตรเดบิตอยู่ที่ 2.8 หมื่นล้านบาท หรือคิดเป็น 49% ครองความเป็นผู้นำอันดับ 1 ในธุรกิจบัตรเดบิต 
ที่ผ่านมากสิกรไทยมียอดออกบัตรเดบิตใหม่มากที่สุดถึง 3.4 ล้านบัตร เติบโตขึ้นมากกว่า 18% โดยในจำนวนนี้เป็นบัตรเดบิตลายคาแรกเตอร์ 8.5 แสนใบ มียอดรูดซื้อสินค้าโดยใช้บัตรเดบิตเฉลี่ย 7,000 บาทต่อเดือน 
นายปกรณ์ กล่าวว่า ธนาคารมีแผนจะเปิดตัวบัตรเดบิตรูปแบบใหม่ๆ อย่างต่อเนื่องทั้งปี ซึ่งจะทำให้ภาพรวมธุรกิจบัตรเดบิตของธนาคารเติบโต 26% มีจำนวนบัตรใหม่กว่า 4 ล้านบัตร ครองความเป็นผู้นำอันดับ 1 ในธุรกิจบัตรเดบิต โดยเน้นกลุ่มเป้าหมายที่เป็นกลุ่มเจนวาย (Gen Y) และกลุ่มเริ่มต้นทำงานอายุตั้งแต่ 1835 ปี โดยทั้งสองกลุ่มจะสร้างการเติบโตให้กับธุรกิจบัตรเดบิตและลูกค้ากลุ่มนี้จะซื้อสินค้าและบริการต่างๆ ผ่านออนไลน์ โดยเป็นการซื้อสินค้าและบริการผ่านบัตรเดบิตกสิกรไทยถึง 2,500 ล้านบาท หรือคิดเป็น 44% ของยอดใช้จ่ายผ่านบัตรเดบิตรวมทั้งระบบ 5,600 ล้านบาท
ล่าสุด ธนาคารกสิกรไทยออกบัตรเดบิตคอลเลกชันใหม่ลาย “โดราเอมอน” โดยตั้งเป้าหมาย 5 แสนใบ แบ่งเป็นบัตร 2 ประเภท คือ KMax Debit Card ที่ให้ความคุ้มครองอุบัติเหตุวงเงินสูงสุด 2 แสนบาท พร้อมเบิกค่ารักษาพยาบาลได้ 5,000 บาทต่อครั้ง และบัตร KMy Debit Card ซึ่งผู้ถือบัตรเดบิตโดราเอมอนจะได้รับสิทธิประโยชน์มากมาย